
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3675 

31 Δεκεμβρίου 2014 

Το παρόν ΦΕΚ επανεκτυπώθηκε λόγω παράλειψης 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κεντρικός Διαχειριστής και Ηλεκτρονικές Εισπρά¬ 
ξεις και Επιστροφές Τελωνείων. 1 

Προμήθειες Στρατιωτικών Νοσοκομείων (ΣΝ) και 
Άλλων Φορέων που Δραστηριοποιούνται στον 
Χώρο της Υγείας Εποπτευόμενοι από το Υπουρ¬ 
γείο Εθνικής Άμυνας (ΥΠΕΘΑ). 2 


Αντικατάσταση της υπ’ αριθμ. Β7/234/05.10.1998 (ΦΕΚ 
1085 τ.Β') Υ.Α που αφορά στο Πρόγραμμα Μετα¬ 
πτυχιακών Σπουδών του Τμήματος Νοσηλευτικής 
του Εθνικού και Καποδιστριακού Πανεπιστημίου 
Αθηνών σε συνεργασία με τα τμήματα Πληροφο¬ 
ρικής και Τηλεπικοινωνιών και Οικονομικών Επι¬ 
στημών του Εθνικού και Καποδιστριακού Πανεπι¬ 
στημίου Αθηνών και τα Τμήματα Πληροφορικής, 
Ψηφιακών Συστημάτων και Βιομηχανικής Διοίκη¬ 
σης και Τεχνολογίας του Πανεπιστημίου Πειραι¬ 
ώς με τίτλο «Οργάνωση και Διοίκηση Υπηρεσιών 
Υγείας - Πληροφορική Υγείας» - Αναμόρφωση του 


προγράμματος. 3 

ΑΠΟΦΑΣΕΙ Σ 

Αριθμ. ΔΤΔ Δ 5030364 ΕΞ 2014 (1) 


Κεντρικός Διαχειριστής και Ηλεκτρονικές Εισπράξεις 
και Επιστροφές Τελωνείων. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 87 παρ. 5 του Ν. 3842/2010 (ΦΕΚ 58/ 
Α723.4.2010) «Αποκατάσταση φορολογικής δικαιοσύνης, 
αντιμετώπιση της φοροδιαφυγής και άλλες διατάξεις». 

2. Την αριθ. Δ6Α1058824 ΕΞ 2014/8-4-2014 (Β' 865,1079 
και 1846) απόφαση του Γενικού Γραμματέα Δημοσίων 
Εσόδων «Ανακαθορισμός της εσωτερικής διάρθρωσης 
και των αρμοδιοτήτων οργανικών μονάδων της Γ ενικής 
Γραμματείας Δημοσίων Εσόδων του Υπουργείου Οικο¬ 
νομικών και μετονομασία ορισμένων από αυτές», όπως 
αποτυπώθηκε στο Π.Δ. 111/2014 (ΦΕΚ 178/Α729.8.2014) 
«Οργανισμός του Υπουργείου Οικονομικών». 


3. Την αριθ. Δ6Α 1015213 ΕΞ 2013/28.1.2013 (ΦΕΚ 130/ 
Β728.1.2013 και 372/Β/19.2.2013) απόφαση του Υπουργού 
Οικονομικών και του Υφυπουργού Οικονομικών, περί 
μεταβίβασης αρμοδιοτήτων στον Γ ενικό Γ ραμματέα της 
Γ ενικής Γ ραμματείας Δημοσίων Εσόδων του Υπουργείου 
Οικονομικών, όπως συμπληρώθηκε, τροποποιήθηκε και 
ισχύει. 

4. Την αριθ. 20/25.6.2014 ΠΥΣ (ΦΕΚ 360/Υ.Ο.Δ.Δ./25.6.2014) 
«Επιλογή και διορισμός Γ ενικού Γ ραμματέα της Γ ενικής 
Γ ραμματείας Δημοσίων Εσόδων του Υπουργείου Οικο¬ 
νομικών». 

5. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α722.4.2005). 

6. Την ανάγκη καθορισμού της αρμόδιας υπηρεσίας, 
κατ’ εφαρμογή των διατάξεων της υποπαραγράφου β' 
της παραγράφου 5 του Ν. 3842/2010. 

7. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 

Καθορισμός αρμόδιας Υπηρεσίας - Ορισμοί 

1. Αρμόδια Υπηρεσία για το σκοπό της παρούσας 
ορίζεται μονάδα που ανήκει στη Διεύθυνση Τελωνει¬ 
ακών Διαδικασιών της Γενικής Διεύθυνσης Τελωνείων 
και Ε.Φ.Κ. της Γ ενικής Γ ραμματείας Δημοσίων Εσόδων 
του Υπουργείου Οικονομικών καλούμενη στο εξής «Κε¬ 
ντρικός Διαχειριστής Ηλεκτρονικών Εισπράξεων και 
Επιστροφών Τελωνείων». 

2. «Κεντρικός Διαχειριστής Ηλεκτρονικών Εισπράξε¬ 
ων και Επιστροφών Τελωνείων, στο εξής «Κεντρικός 
Διαχειριστής»: Είναι αρμόδιος για την παρακολούθηση 
των ηλεκτρονικών εισπράξεων και επιστροφών των 
Τελωνείων, τον έλεγχο συμφωνίας ως προς το ποσό 
των ηλεκτρονικά ανταλλασσόμενων αρχείων με τη 
ΔΙΑΣ Α.Ε., καθώς και με την Τράπεζα της Ελλάδος, 
στην οποία κατατίθενται οι ηλεκτρονικές εισπράξεις 
του Δημοσίου και υπέρ τρίτων, όπως και για την από¬ 
δοση των βεβαιωθέντων και εισπραχθέντων ποσών 
των Τελωνείων στον Κρατικό Προϋπολογισμό μέσω 
του ΤΑΧΙ8. 

3. «Λογαριασμός ηλεκτρονικών εισπράξεων - πληρω¬ 
μών Τελωνείων»: Ο Λογαριασμός που τηρείται στην 

Τράπεζα της Ελλάδος, τον οποίο θα διαχειρίζεται ο 
Κεντρικός Διαχειριστής, ως υπόλογος των ηλεκτρονικών 
εισπράξεων και επιστροφών. 

Αρθρο 2 

Διαδικασία παρακολούθησης 
και διαχείρισης ηλεκτρονικών εισπράξεων 
και επιστροφών 

Ο Κεντρικός Διαχειριστής: 

α) παρακολουθεί την πορεία των ηλεκτρονικών ει¬ 
σπράξεων με βάση τα μηνύματα και τα αρχεία που θα 
λαμβάνει από την ΔΙΑ.Σ. Α.Ε. που είναι ο διαμεσολα¬ 
βητής μεταξύ των συναλλασσομένων και της Τελω- 
νειακής Υπηρεσίας, καθώς και τα αντίγραφα κινήσεως 
λογαριασμού (οχίΓαίΙ) που θα αποστέλλει η Τράπεζα 
της Ελλάδος σε καθημερινή βάση. Κάθε είσπραξη που 
περιλαμβάνεται ως επιτυχής σε ένα αρχείο οη Ιίπο ή 
ένα αρχείο δαίοΙι της ΔΙΑΣ ΑΕ και έχει ενημερώσει 
Τελωνειακό παραστατικά, θεωρείται ως ανέγκλητα 
τελεσθείσα. 

β) συγκεντρώνει σε καθημερινή βάση τα ηλεκτρονικώς 
καταχωρημένα από τα Τελωνεία λογιστικά σημειώματα 
επιστροφής αχρεωστήτως εισπραχθέντων ποσών. Η 
προώθηση της διαδικασίας πραγματοποιείται την επό¬ 
μενη μέρα και προϋποθέτει ότι υπάρχει διαθέσιμο ποσό 
στις εισπράξεις και στους κωδικούς προϋπολογισμού 
της συγκεκριμένης ημέρας. Δημιουργεί ηλεκτρονικό αρ¬ 
χείο εντολών μεταφοράς, το οποίο αποστέλλει στην 
ΔΙΑΣ ΑΕ για την εκτέλεση των επιστροφών με πίστωση 
των λογαριασμών των δικαιούχων από τα αντίστοιχα 
πιστωτικά ιδρύματα. Ως ημερομηνία εκτέλεσης ορίζεται 
η ίδια ημέρα της αποστολής του αρχείου. Πα εντολές 
μεταφοράς που δεν κατέστη δυνατή η ολοκλήρωση 
τους ενημερώνεται ο Κεντρικός Διαχειριστής και το 
σχετικό ποσό πιστώνει το λογαριασμό Ηλεκτρονικών 
Εισπράξεων -Πληρωμών και επαναλαμβάνεται η διαδι¬ 
κασία αποστολής του ηλεκτρονικού αρχείου στην ΔΙΑΣ 
ΑΕ. Εντολές μεταφοράς προωθούνται για εκτέλεση το 
αργότερο τρεις εργάσιμες ημέρες πριν από τη λήξη 
του μήνα. 

γ) εκτελεί διασταυρώσεις των καταθέσεων στην Τρά¬ 
πεζα της Ελλάδος από τη ΔΙΑ.Σ. Α.Ε. με τα ηλεκτρονικά 
βεβαιωθέντα και εισπραχθέντα ποσά των Τελωνείων 
σε καθημερινή βάση (μετά την αφαίρεση των ποσών 
των επιστροφών). 

Αρθρο 3 

Διαχείριση εισπράξεων υπέρ τρίτων 

Έσοδα υπέρ τρίτων, που δεν αποτελούν έσοδα του 
Κρατικού Προϋπολογισμού, τα οποία βεβαιώνονται και 
εισπράττονται με βάση τα τελωνειακό παραστατικά πι¬ 
στώνουν τους λογαριασμούς των δικαιούχων που τηρού¬ 
νται στην Τ.τ.Ε., με τη δημιουργία ηλεκτρονικού αρχείου 
εντολών μεταφοράς το οποίο αποστέλλεται από τον 
Κεντρικό Διαχειριστή στη ΔΙΑΣ ΑΕ για εκτέλεση. Εντολές 
μεταφοράς δημιουργούνται οποτεδήποτε έχουν πραγμα¬ 
τοποιηθεί εισπράξεις που αφορούν έσοδα τρίτων. 

Αρθρο 4 

Μη διαθεσιμότητα συστήματος - 
Επιβεβαίωση πληρωμής 

Σε περίπτωση που λειτουργεί το ΙΟΙδηοΙ, αλλά όχι η 
γενικότερη διασυστημική σύνδεση με την ΔΙΑ. Σ. Α.Ε. 


(παραλαβή αρχείων οηΐίηο ή/και άεΐοΐπ): όλες οι εκκρεμείς 
πληρωμές διεκπεραιώνονται με παραγωγή του αρχεί¬ 
ου όοΐοά από την ΔΙΑ.Σ. Α.Ε. κατά τον συνήθη τρόπο 
αλλά με αποστολή του εκτός του συνήθους κυκλώματος 
αποστολής αρχείου άαίοά και επεξεργασία του από το 
ΙΟΙδηοΙ. Η παραλαβή του αρχείου γίνεται με μέθοδο 
ασφαλούς ανταλλαγής μηνυμάτων (εοουΐΌ ο-ιτιοίΙ), ώστε 
να υπάρξει η απαραίτητη πιστοποίηση και στη συνέχεια 
θα πραγματοποιείται η συνηθισμένη επεξεργασία του 
και η ενημέρωση του συστήματος. Η διαδικασία αυτή 
θα ενεργοποιείται με επίσημο αίτημα από το Τελωνείο 
προς τον Κεντρικό Διαχειριστή και στην Διεύθυνση 
Ηλεκτρονικού Τελωνείου, κατόπιν σχετικού αιτήματος 
του συναλλασσόμενου προς το Τελωνείο. Η παραλα¬ 
βή, η επεξεργασία του αρχείου όοΐοίι της ΔΙΑ.Σ. Α.Ε. 
και η ενημέρωση του συστήματος πραγματοποιείται 
από το αρμόδιο τμήμα της Διεύθυνσης Ηλεκτρονικής 
Διακυβέρνησης Γ.Γ.Δ.Ε. μετά από αίτημα του Κεντρικού 
Διαχειριστή. 

Αρθρο 5 

Διαδικασία εμφάνισης εσόδων 
στον Κρατικό Προϋπολογισμό 

Για την εμφάνιση των εισπραχθέντων ποσών στον 
Κρατικό Προϋπολογισμό παράγεται σε μηνιαία βάση ένα 
ηλεκτρονικό αρχείο, το οποίο περιέχει τις ηλεκτρονι¬ 
κές εισπράξεις αφαιρουμένων των επιστροφών και των 
εσόδων υπέρ Τρίτων όλων των Τελωνείων με ανάλυση 
ανά ΚΑΕ Προϋπολογισμού. 

Ο Κεντρικός Διαχειριστής μετά από τη λογιστική τα¬ 
κτοποίηση όλων των ημερών, αποστέλλει στο τέλος 
κάθε μήνα: 

α) στη Διεύθυνση Ηλεκτρονικής Διακυβέρνησης 
(θ-εφαρμογές) (εφεξής ΔΗΛΕΔ) το αρχείο των ηλεκτρο¬ 
νικών εισπράξεων με ανάλυση ανά ΚΑΕ και 

β) στη Δ.Ο.Υ. Κατοίκων Εξωτερικού με ηλεκτρονικό τα¬ 
χυδρομείο (ο-πιοίΙ) το μηνιαίο αντίγραφο των κινήσεων 
του λογαριασμού της παρ. 3 του άρθρου 1 (οχΙγοιΙ) που 
αποστέλλεται από την Τράπεζα της Ελλάδος. 

Η ΔΗΛΕΔ με βάση τα στοιχεία εισπράξεων που πα- 
ραλαμβάνει από τον Κεντρικό Διαχειριστή, δημιουργεί 
ανά μήνα συγκεντρωτικό χρηματικό κατάλογο (Χ.Κ.) και 
αντίστοιχα συγκεντρωτικό διπλότυπο στη γραμμή Χ.Κ., 
τον οποίο αποστέλλει στη Δ.Ο.Υ. Κατοίκων Εξωτερικού, 
ώστε να γίνει η ενημέρωση των εισπρακτέων εσόδων 
προϋπολογισμού ως προς την βεβαίωση και είσπραξη 
ανά ΚΑΕ εσόδου. 

Η Δ.Ο.Υ. Κατοίκων Εξωτερικού με την παραλαβή του 
μηνιαίου αντίγραφου των κινήσεων του λογαριασμού 
της παρ. 3 του άρθρου 1 (οχΙιόιΙ), ενημερώνει το ημε¬ 
ρολόγιο πληρωμών της με το ποσό κατάθεσης, χρεώ¬ 
νοντας τον λογαριασμό 200/1/21010 Ελληνικό Δημόσιο 
- Συγκέντρωση Εισπράξεων και πληρωμών. 

Αρθρο 6 

Έλεγχος συναλλαγών 

Ο Κεντρικός Διαχειριστής ελέγχει και θεωρεί τα τι¬ 
μολόγια αμοιβής των Τραπεζών και της ΔΙΑ.Σ. Α.Ε. και 
τα προωθεί στη Διεύθυνση Οικονομικής Διαχείρισης 
της Γενικής Διεύθυνσης Οικονομικών Υπηρεσιών της 
Γενικής Γραμματείας Πληροφοριακών Συστημάτων 
και Διοικητικής Υποστήριξης του Υπουργείου Οικο¬ 
νομικών. 

Αρθρο 7 
Έναρξη ισχύος 

Η παρούσα απόφαση ισχύει από την δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2014 

Η Γενική Γραμματέας ΔημοσίωνΈσοδων 
ΑΙΚΑΤΕΡΙΝΗ ΣΑΒΒΑΪΔΟΥ 
-♦- 

Αριθμ. Φ.800/246/139965 Σ.3310 (2) 

Προμήθειες Στρατιωτικών Νοσοκομείων (ΣΝ) και Αλ¬ 
λων Φορέων που Δραστηριοποιούνται στον Χώρο 
της Υγείας Εποπτευόμενοι από το Υπουργείο Εθνι¬ 
κής Αμυνας (ΥΠΕΘΑ). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ -ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ - ΥΓΕΙΑΣ 

Έχοντας υπόψη: 

α. Τον Α.Ν. 1137/1946 (ΦΕΚ Α' 113) περί ίδρυσης Νο¬ 
σηλευτικού Ιδρύματος Μετοχικού Ταμείου Στρατού 
(ΝΙΜΤΣ). 

β. Τις διατάξεις του Ν. 2286/95 «Προμήθειες του 
Δημοσίου Τομέα και Ρυθμίσεις Συναφών Θεμάτων» 
(ΦΕΚ Α' 19), όπως τροποποιήθηκε και ισχύει. 

γ. Τις διατάξεις του Ν. 3580/2007 «Προμήθεια Φορέων 
Εποπτευομένων απ ό το Υπουργείο Υγείας και Κοινω¬ 
νικής Αλληλεγγύης και Αλλες Διατάξεις» (ΦΕΚ Α' 134), 
όπως τροποποιήθηκε και ισχύει. 

δ. Τις διατάξεις του Ν. 3883/2010 «Υπηρεσιακή Εξέλιξη 
και Ιεραρχία των Στελεχών των Ενόπλων Δυνάμεων - 
Θέματα Διοίκησης των Ενόπλων Δυνάμεων, Στρατολο¬ 
γίας και Συναφείς Διατάξεις» (ΦΕΚ Α' 167). 

ε. Τις διατάξεις του Ν. 3918/2011 «Διαρθρωτικές Αλλα¬ 
γές στο Σύστημα Υγείας και Αλλες Διατάξεις» (ΦΕΚ Α' 
31), όπως τροποποιήθηκε και ισχύει. 

στ. Τις διατάξεις του Ν. 4155/2013 «Εθνικό Σύστημα 
Ηλεκτρονικών Δημοσίων Συμβάσεων και άλλες διατά¬ 
ξεις» (ΦΕΚ Α' 120), όπως τροποποιήθηκε και ισχύει 
ζ. Το Π.Δ. 73/06 «Διάρθρωση και Αρμοδιότητες και των 
Γενικών Διευθύνσεων του ΥΠΕΘΑ» (ΦΕΚ 76 Α'), όπως 
τροποποιήθηκε από το Π.δ. 70/2007 «Διάρθρωση και 
Αρμοδιότητες και των Γ ενικών Διευθύνσεων του ΥΠΕ¬ 
ΘΑ» (ΦΕΚ Α' 85). 

η. Το Π.δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α' 134). 

θ. Την υπ’ αριθμ. Υ304/01 Ιουλ 13 απόφαση ανάθεσης 
αρμοδιοτήτων του Πρωθυπουργού στην Αναπληρωτή 
Υπουργό Εθνικής Αμυνας (ΦΕΚ Β' 1635). 

ι. Την υπ’ αριθμ. 54169/31 Οκτ 14 απόφαση ανάθεσης 
αρμοδιοτήτων του Πρωθυπουργού και του Υπουργού 
Ανάπτυξης και Ανταγωνιστικότητας στους Υφυπουρ¬ 
γούς Ανάπτυξης και Ανταγωνιστικότητας (ΦΕΚ Β' 2944) 
ια. Την ανάγκη συγκεντροποίησης των προμηθειών 
υγείας. 

ιβ. Την ανάγκη απρόσκοπτου και επισταμένου προ¬ 
γραμματισμού και υλοποίησης των προμηθειών υγείας, 
αποφασίζουμε: 

1. Επεκτείνουμε την εφαρμογή του Ν. 3918/2011 στις 
συμβάσεις προμηθειών και υπηρεσιών και σε συμφωνίες 


πλαίσια που αφορούν στην κάλυψη των αναγκών των 
ΣΝ και των άλλων φορέων που δραστηριοποιούνται 
στον χώρο της υγείας εποπτευόμενοι από το ΥΠΕΘΑ, με 
προβολή των αναγκών τους στο Πρόγραμμα Προμηθει¬ 
ών και Υπηρεσιών (ΠΠΥ) Υγείας του Υπουργείου Υγείας. 

2. Γ ια τον απαιτούμενο συντονισμό προς εκπλήρωση 
των υποχρεώσεων που απορρέουν εκ των διατάξεων 
του Κεφαλαίου Α' του Ν. 3918/2011 μεριμνά το Γενικό 
Επιτελείο Εθνικής Αμυνας (ΓΕΕΘΑ). 

3. Το ΓΕΕΘΑ: 

α. Έως 31 Ιανουάριου εκάστου έτους, συγκεντρώνει 
τις σχετικές απαιτήσεις των φορέων του ΥΠΕΘΑ μέσω 
των Γ ενικών Επιτελείων (ΓΕ), οι οποίες πρέπει να περι¬ 
έχουν κατ’ ελάχιστον τα στοιχεία του προγράμματος 
της παραγράφου 1 του άρθρου 5 του Ν. 3918/2011. Οι 
απαιτήσεις του ΝΙΜΤΣ περιέρχονται όπως διαμορφώνο¬ 
νται με απόφαση του Διοικητικού Συμβουλίου (ΔΣ) του 
στο ΓΕΕΘΑ προς έγκριση από τον ΥΕΘΑ ή το υπ' αυτόν 
εξουσιοδοτημένο όργανο δια του Γενικού Επιτελείου 
Στρατού (ΓΕΣ). 

β.Έως την πρώτη εβδομάδα μηνάς Απριλίου εκάστου 
έτους: 

(1) Συντάσσει σχέδιο προμηθειών υγείας Ενόπλων Δυ¬ 
νάμεων (ΕΔ) καθοριζομένων τουλάχιστον των στοιχείων 
της παραγράφου 2 του άρθρου 5 του Ν. 3918/2011 και 
συνεκτιμώμενης της εξαίρεσης της παραγράφου 6 του 
ίδιου άρθρου. 

(2) Προωθεί το σχέδιο του εν λόγω προγράμματος 
για έγκριση στον Υπουργό Εθνικής Αμυνας (ΥΕΘΑ) ή 
το υπ’ αυτόν εξουσιοδοτημένο όργανο σε συντονισμό 
με τη Γενική Διεύθυνση Οικονομικού Σχεδιασμού και 
Υποστήριξης (ΓΔΟΣΥ), με βάση τις πραγματικές και 
αιτιολογημένες ανάγκες κάθε φορέα, καθώς και τον 
ετήσιο προϋπολογισμό του. 

(3) Διαβιβάζει το πρόγραμμα στη Συντονιστική Επι¬ 
τροπή Προμηθειών (ΣΕΠ) του άρθρου 6 του Ν. 3918/2011. 

(4) Ορίζει δύο (2) εκπροσώπους των ΕΔ για συμμετοχή 
στη ΣΕΠ, συμπεριλαμβανομένου στελέχους που μπορεί 
να προέρχεται και από το ΝΙΜΤΣ, πλην της περίπτωσης 
κατά την οποία αυτό αξιώνει συμμετοχή οπωσδήποτε 
δύο (2) εκπροσώπων του με απόφαση του Διοικητικού 
Συμβουλίου (ΔΣ) του, οπότε οι οριζόμενοι δύο (2) εκ¬ 
πρόσωποι από το ΓΕΕΘΑ θα προέρχονται από το ίδιο 
ή/και τους Κλάδους των ΕΔ. 

γ. Σε περίπτωση ανάγκης συμπλήρωσης του προγράμ¬ 
ματος προμηθειών λόγω απρόβλεπτων και εκτάκτων 
αναγκών, καθώς και λόγων ανωτέρας βίας, προωθεί 
ομοίως για έγκριση στον ΥΕΘΑ ή το υπ’ αυτόν εξουσι¬ 
οδοτημένο όργανο πρόταση τροποποίησης, την οποία 
στη συνέχεια διαβιβάζει στη ΣΕΠ. 

4. Σε εξαιρετικές περιπτώσεις που προκαλούν δυ¬ 
σμενείς συνθήκες μη δυνάμενες να προβλεφθούν ή 
να αντιμετωπισθούν έγκαιρα, με απόφαση του ΥΕΘΑ 
ή του υπ’ αυτόν εξουσιοδοτημένου οργάνου, η πα¬ 
ραπάνω διαδικασία μπορεί να αντικαθίσταται με την 
ακόλουθη: 

α.Έως το τέλος μηνός Ιανουάριου εκάστου έτους: 

(1) Οι φορείς του ΥΠΕΘΑ που διενεργούν τις προμή¬ 
θειες υποβάλλουν τα σχέδια προγράμματος προμηθειών 
στα ΓΕ όπου υπάγονται. 

(2) Τα ΓΕ προεγκρίνουν και προωθούν τα σχέδια στον 
ΥΕΘΑ ή το υπ’ αυτόν εξουσιοδοτημένο όργανο για τε¬ 
λική έγκριση. 

(3) Το ΝΙΜΤΣ προωθεί το δικό του σχέδιο για έγκριση 
στον ΥΕΘΑ ή το υπ’ αυτόν εξουσιοδοτημένο όργανο 
δια του ΓΕΣ. 

(4) Τα ΓΕ κοινοποιούν την τελική έγκριση σε όλους 
τους πιο πάνω φορείς. 

(5) Οι εν λόγω φορείς διαβιβάζουν τα προγράμματα 
στις Υγειονομικές Περιφέρειες του Υπουργείου Υγείας 
όπου αντιστοιχούν χωροταξικά, με κοινοποίηση στο 
ΓΕΕΘΑ και τη ΓΔΟΣΥ. 

β. Οι εκπρόσωποι των φορέων πλην ΝΙΜΤΣ προς συμ¬ 
μετοχή στη ΣΕΠ ορίζονται με μέριμνα των ΓΕ και εκείνοι 
του ΝΙΜΤΣ από το ΔΣ του. 

5. Ανεξαρτήτως διαδικασίας: 

α. Μέσα στις σαράντα (40) πρώτες ημέρες κάθε έτους: 

(1) Κάθε ΓΕ Κλάδου των ΕΔ μεριμνά για τον έλεγχο 
και την απογραφή των προμηθειών προϊόντων και υπη¬ 
ρεσιών των φορέων ευθύνης του, που διενεργήθηκαν 
το προηγούμενο έτος, ως προς τις διαδικασίες που 
εφαρμόσθηκαν και την εκτέλεση εν γένει του ΠΠΥ. Το 
ΝΙΜΤΣ μεριμνά ομοίως για τα παραπάνω αντικείμενα 
και προωθεί τα αποτελέσματα στο ΓΕΣ. 

(2) Τα ΓΕ υποβάλουν στο ΓΕΕΘΑ έκθεση με πλήρη 
απολογιστικά στοιχεία ως προς το ύψος της συνολικής 
δαπάνης των συμβάσεων προμηθειών προϊόντων και 
παροχής υπηρεσιών, τις τυχόν υπερβάσεις της προϋπο- 
λογισθείσας αξίας αυτών και την αιτιολόγηση τους, τη 
μεταβολή των αποθεμάτων ή τις τυχόν ελλείψεις που 
σημειώθηκαν κατά φορέα, καθώς και τις διαδικασίες που 
εφαρμόσθηκαν κατά περίπτωση για την εκτέλεση των 
συμβάσεων. 

β. Μέχρι το τέλος μηνάς Φεβρουάριου κάθε έτους, το 
ΓΕΕΘΑ σε συντονισμό με τη ΓΔΟΣΥ: 

(1) Υποβάλει κατ’ αναλογία έκθεση στον ΥΕΘΑ ή το 
υπ’ αυτόν εξουσιοδοτημένο όργανο προς υπογραφή. 

(2) Διαβιβάζει την έκθεση στους Υπουργούς Υγείας 
και Ανάπτυξης. Η έκθεση αυτή αποτελεί υποχρεωτικά 
τη βάση για την κατάρτιση του Σχεδίου Προμηθειών και 
Υπηρεσιών του επόμενου έτους κάθε επί μέρους φορέα. 

6. Η ΣΕΠ δύναται να εξουσιοδοτεί τους φορείς της 
παραγράφου 1 της παρούσας για να διενεργούν διαγω¬ 
νισμούς ή/και να εκτελούν συμβάσεις, υπό την αίρεση 
έγκρισης της διενεργηθείσας διαδικασίας και των κα- 
τακυρωτικών αποφάσεων από τις αναθέτουσες Αρχές 
της παραγράφου 9 του άρθρου 1 του Ν. 3918/2011. 

7. Ο έλεγχος των οργάνων των φορέων του ΥΠΕΘΑ, 
κατ’ αντιστοιχία με τις παραγράφους 3 και 9 του άρθρου 
5 του Ν. 3918/2011 ή όχι, διενεργείται από τα αρμόδια 
όργανα ελέγχου του ΥΠΕΘΑ κατά τις συναφώς κείμενες 
για τις Υπηρεσίες και τα ΝΠΔΔ του ΥΠΕΘΑ διατάξεις, 
ενώ τυχόν κυρώσεις επιβάλλονται με απόφαση του 
ΥΕΘΑ ή του υπ' αυτόν εξουσιοδοτημένου οργάνου κα¬ 
τόπιν γνώμης τριμελούς επιτροπής που θα αποτελείται 
από δύο (2) στελέχη των ΕΔ και ένα (1) του Υπουργείου 
Υγείας και θα συγκροτείται με μέριμνα του ΓΕΕΘΑ. 

8. Μέχρι την πλήρη εφαρμογή των άρθρων 1-16 του 
Ν. 3918/2011 και ιδιαίτερα των άρθρων 8, 9 και 10, οι 
προμήθειες των ΣΝ και των άλλων φορέων που δραστη¬ 
ριοποιούνται στον χώρο της Υγείας και εποπτεύονται 
από το ΥΠΕΘΑ, διενεργούνται σύμφωνα με τις διατάξεις 
του Ν. 3580/2007 όπως έχει τροποποιηθεί και ισχύει. 

9. Οι προμήθειες των φορέων του ΥΠΕΘΑ που ρυθμί¬ 
ζονται με την παρούσα δύνανται να εξαιρούνται από το 
ΠΠΥ με απόφαση του Υπουργού Υγείας ή του υπ’ αυτόν 


εξουσιοδοτημένου οργάνου κατόπιν αιτιολογημένου αι¬ 
τήματος του φορέα, ιδίως όσον αφορά: 

α. Στην αντιμετώπιση άμεσων πάγιων λειτουργικών 
αναγκών. 

β. Στις προμήθειες υλικών καθαριότητας, ιατρικών αε¬ 
ρίων, καυσίμων, τροφίμων, ποτών, γραφικής ύλης, εντύ¬ 
πων, καθώς και υπηρεσίες εστίασης και καθαριότητας 
με ιδιαιτερότητες στρατιωτικής φύσεως. 

γ. Σε ζητήματα μη κοινών προδιαγραφών για τις υπό¬ 
λοιπες προμήθειες υγείας. 

10. Μέχρι την πλήρη εφαρμογή της παρούσας, όλα 
τα σχέδια διακηρύξεων των φορέων του Υπουργείου 
Υγείας περί διαγωνιστικών διαδικασιών αναφορικά με 
απαιτούμενες ποσότητες πρέπει να κοινοποιούνται στο 
ΓΕΕΘΑ προς εξέταση κάλυψης εκτάκτων αναγκών των 
ΕΔ με συμπερίληψη ειδών που τυχόν θα προβληθούν 
από τα ΓΕ συμπεριλαμβανομένου του ΝΙΜΤΣ δια του 
ΓΕΣ και εφ’ όσον δεν πρόκειται για συμφωνίες πλαί¬ 
σια, υπό την προϋπόθεση έκδοσης απόφασης ανάληψης 
υποχρέωσης από τους αρμόδιους φορείς του ΥΠΕΘΑ 
για πιστώσεις χρηματοδότησης της σχετικής δαπάνης. 

11. Οι φορείς της παραγράφου 1 της παρούσας υπο- 
χρεούνται να ανταποκρίνονται ταχέως σε απαιτήσεις 
των φορέων του Υπουργείου Υγείας επί του αντικει¬ 
μένου της παρούσας και οι τελευταίοι να απαντούν 
ταχέως σε αιτήματα των φορέων που εποπτεύονται 
από το ΥΠΕΘΑ. 

Η ισχύς της παρούσας άρχεται από δημοσιεύσεως 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΦΩΤΕΙΝΗ ΓΕΝΝΗΜΑΤΑ ΓΕΡΑΣΙΜΟΣ ΓΙΑΚΟΥΜΑΤΟΣ 

ΥΓΕΙΑΣ 

ΜΑΥΡΟΥΔΗΣ ΒΟΡΙΔΗΣ 
-♦- 

Αριθμ. 208468/Ζ1 (3) 

Αντικατάσταση της υπ’ αριθμ. Β7/234/05.10.1998 (ΦΕΚ 
1085 τ.Β') Υ.Α που αφορά στο Πρόγραμμα Μεταπτυ¬ 
χιακών Σπουδών του Τμήματος Νοσηλευτικής του 
Εθνικού και Καποδιστριακού Πανεπιστημίου Αθηνών 
σε συνεργασία με τα τμήματα Πληροφορικής και Τη¬ 
λεπικοινωνιών και Οικονομικών Επιστημών του Εθνι¬ 
κού και Καποδιστριακού Πανεπιστημίου Αθηνών και 
τα Τμήματα Πληροφορικής, Ψηφιακών Συστημάτων 
και Βιομηχανικής Διοίκησης και Τεχνολογίας του Πα¬ 
νεπιστημίου Πειραιώς με τίτλο «Οργάνωση και Δι¬ 
οίκηση Υπηρεσιών Υγείας - Πληροφορική Υγείας» - 
Αναμόρφωση του προγράμματος. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Π.δ. 114/2014 «Οργανισμός Υπουρ¬ 
γείου Παιδείας και Θρησκευμάτων» (ΦΕΚ Α' 181). 

2. Τις διατάξεις του Ν. 3685/2008 και ιδίως το άρθρο 
6 (ΦΕΚ 148 Α') «Θεσμικό πλαίσιο για τις μεταπτυχιακές 
σπουδές», όπως τροποποιήθηκε με τις διατάξεις του 
αρθρ. 24 του Ν. 3696/2008 (ΦΕΚ 177 Α'), του άρθρου 27 

του Ν. 3794/2009 (ΦΕΚ156 Α') και της παρ. 5 του άρθρου 
37 του Ν. 3848/2010 (ΦΕΚ 71 Α'). 

3. Τις διατάξεις του Π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ Α' 134). 

4. Τις διατάξεις της παρ. 11α του άρθρου 80 του 
Ν. 4009/2011 (ΦΕΚ 195 Α') "Δομή, λειτουργία, διασφά¬ 
λιση της ποιότητας των σπουδών και διεθνοποίησης 
των ανωτάτων εκπαιδευτικών ιδρυμάτων", όπως τροπο¬ 
ποιήθηκε με τις διατάξεις του άρθρου 47, παρ. γ' του 
Ν. 4025/2011 (ΦΕΚ 228 Α') και του άρθρου 5, παρ. 8 του 
Ν. 4076/2012 (ΦΕΚ 159 Α'), του άρθρου 34 παρ. 2 του 
Ν. 4115/2013 (ΦΕΚ 24Α'). 

5. Τ ις διατάξεις του Ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση, Σύστημα 
μεταφοράς και συσσώρευσης πιστωτικών μονάδων - 
Παράρτημα Διπλώματος», όπως τροποποιήθηκε και 
ισχύει. 

6. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του Π.δ. 63/2005 (Α' 98). 

7. Την υπουργική απόφαση 175372/Υ1/29.10.2014 «Μετα¬ 
βίβαση δικαιώματος Υπογραφής "Με εντολή Υπουργού" 
στο Γενικό Γραμματέα Υπουργείου παιδείας και Θρη¬ 
σκευμάτων, στους Προϊσταμένους Γ ενικών Διευθύνσεων, 
Διευθύνσεων και Τμημάτων της Γενικής Γραμματείας 
Υπουργείου Παιδείας και Θρησκευμάτων και στους 
Προϊσταμένους αυτοτελών υπηρεσιακών μονάδων του 
Υπουργείου Παιδείας και Θρησκευμάτων». 

8. Το Π.δ. 85/2013 «Ίδρυση, μετονομασία, ανασυγκρό¬ 
τηση Σχολών και ίδρυση Τμήματος στο Εθνικό και Κα- 
ποδιστριακό Πανεπιστήμιο Αθηνών (ΦΕΚ 124 Α'). 

9. Το Π.δ. 74/2013 «Ίδρυση Σχολών- κατάργηση Τμήμα¬ 
τος και ίδρυση κατεύθυνσης στο Πανεπιστήμιο Πειραιώς 
(ΦΕΚ 119 Α'). 

10. Την υπ’ αριθμ. Β7/234/05.10.1998 (ΦΕΚ 1085 τ.Β') 
Υ.Α όπως τροποποιήθηκε με τις υπ’ αριθμ. ΦΕΚ 28 
τ. Β/25.01.1999 διόρθωση σφάλματος και 83932/Β7/06- 
08-2003 (ΦΕΚ 1200 τ.Β') Υ.Α. 

11. Το αναμορφωμένο Ειδικό Πρωτόκολλο Συνεργα¬ 
σίας. 

12. Το απόσπασμα πρακτικού της Ειδικής Διατμημα- 
τικής Επιτροπής (συνεδρίαση 16-04-2014 ). 

13. Το απόσπασμα πρακτικού της Συγκλήτου Ειδικής 
Σύνθεσης του Εθνικού και Καποδιστριακού Πανεπιστη¬ 
μίου Αθηνών (συνεδρίαση 01-11-2014). 

14. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Πειραιώς (συνεδρίαση 
24-07-2014). 

15. Τα με αρ. πρωτ. 1094/25.07.2011, 818/06.06.2011, 
1324/24.04.2014,1978/08.11.2012,2842/12.11.2013,1311/03.07.2012 
έγγραφα της ΑΔΙΠ από τα οποία προκύπτει ότι έχει ολο¬ 
κληρωθεί η εξωτερική αξιολόγηση. 

16. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αντικαθιστούμε την υπ’ αριθμ. Β7/234/05.10.1998 (ΦΕΚ 
1085 τ.Β') Υ.Α ως ακολούθως: 

Άρθρο 1 

Γ ενικές Διατάξεις 

Το Τμήμα Νοσηλευτικής της Σχολής Επιστημών Υγείας 
του Εθνικού και Καποδιστριακού Πανεπιστημίου Αθηνών 
σε συνεργασία με τα Τμήματα Πληροφορικής και Τηλε¬ 


πικοινωνιών και Οικονομικών Επιστημών του Εθνικού και 
Καποδιστριακού Πανεπιστημίου Αθηνών και τα Τμήματα 
Πληροφορικής, Ψηφιακών Συστημάτων και Βιομηχανικής 
Διοίκησης και Τεχνολογίας του Πανεπιστημίου Πειραιώς, 
θα λειτουργήσουν από το ακαδημαϊκό Έτος 2014-2015 
αναμορφωμένο το Πρόγραμμα Μεταπτυχιακών Σπουδών 
(Π.Μ.Σ.) με τίτλο «Οργάνωση και Διοίκηση Υπηρεσιών 
Υγείας - Πληροφορική Υγείας» σύμφωνα με τις διατάξεις 
της απόφασης αυτής και τις διατάξεις του Ν. 3685/2008 
(ΦΕΚ 148, τ.Α') όπως τροποποιήθηκε και ισχύει. 

Άρθρο 2 

Αντικείμενο- Σκοπός 

Αντικείμενο του Προγράμματος Μεταπτυχιακών 
Σπουδών (Π.Μ.Σ.) είναι η παροχή εξειδικευμένων επι¬ 
στημονικών γνώσεων σε πτυχιούχους ανωτάτης εκπαί¬ 
δευσης ώστε να ανταποκρίνονται στις ανάγκες των 
υπηρεσιών φροντίδας Υγείας με σύγχρονες μεθόδους 
της Οργάνωσης της Διοίκησης, της Χρηματοοικονομι¬ 
κής Διαχείρισης των Υπηρεσιών της Φροντίδας Υγείας, 
της Πληροφορικής και της Τεχνολογίας στον Τομέα 
της Υγείας. 

Σκοπός του προγράμματος είναι η εισαγωγή και η 
καθοδήγηση των μεταπτυχιακών φοιτητών στην επιστη¬ 
μονική έρευνα έτσι ώστε, οι διπλωματούχοι του προ¬ 
γράμματος να μπορούν να εκτελούν προγράμματα, να 
αξιολογούν και να εφαρμόζουν τα προγράμματα απο¬ 
τελεσματικά καθώς και να σχεδιάζουν και να διεξάγουν 
έρευνα στα γνωστικά αντικείμενα της Οργάνωσης, της 
Διοίκησης και της Χρηματοοικονομικής διαχείρισης των 
Υπηρεσιών Υγείας καθώς και της Πληροφορικής της 
Υγείας, αντίστοιχα. Επίσης στοχεύει στη στελέχωση 
των Μονάδων Υγείας με άρτια καταρτισμένο προσωπικό 
στις σύγχρονες μεθόδους Οργάνωσης και Διοίκησης 
Υπηρεσιών Υγείας και Πληροφορικής της Υγείας. 

Άρθρο 3 

Μεταπτυχιακοί Τίτλοι 

Το Π.Μ.Σ. οδηγεί στην απονομή Μεταπτυχιακού Διπλώ¬ 
ματος Ειδίκευσης (Μ.Δ.Ε.) στις κατευθύνσεις: 

1. Οργάνωση και Διοίκηση Υπηρεσιών Υγείας 

2. Πληροφορική της Υγείας 

Οι τίτλοι απονέμονται από το Εθνικό και Καπο- 
διστριακό Πανεπιστήμιο Αθηνών με αναφορά των 
ονομάτων όλων των συνεργαζόμενων Τμημάτων των 
Πανεπιστημίων εις τους χορηγούμενους τίτλους 
σπουδών. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι των Πανεπι¬ 
στημίων της ημεδαπής ή αναγνωρισμένων ομοταγών 
Ιδρυμάτων της αλλοδαπής συναφούς γνωστικού αντικει¬ 
μένου με τις κατευθύνσεις του Προγράμματος. Επίσης 
γίνονται δεκτοί πτυχιούχοι των τμημάτων Τ.Ε.Ι. συνα¬ 
φούς γνωστικού αντικειμένου με τις κατευθύνσεις του 
Προγράμματος. 

Άρθρο 5 

Χρονική διάρκεια 

Η χρονική διάρκεια για την απονομή του Μ.Δ.Ε. είναι 
4 εξάμηνα. 

Άρθρο 6 

Πρόγραμμα Μαθημάτων 

Το σύνολο των πιστωτικών μονάδων (ΕΟΤδ) που απαιτούνται για την απόκτηση Μ.Δ.Ε. ανέρχονται σε 120. Το πρόγραμμα 
των μαθημάτων διαμορφώνεται ανά Κατεύθυνση ως εξής: 

Τα 7 μαθήματα βασικού κορμού είναι κοινά για τις 2 κατευθύνσεις. 

Τα μαθήματα κατεύθυνσης είναι διαφορετικά για κάθε κατεύθυνση. 

Η Πρακτική Άσκηση καθώς και η Μεταπτυχιακή διπλωματική εργασία είναι υποχρεωτικές και στις 2 κατευθύνσεις. 
Οι απαιτούμενες πιστωτικές μονάδες και στις 2 κατευθύνσεις είναι 120. 

ΚΑΤΕΥΘΥΝΣΗ 1η: «ΠΑΗΡΟΦΟΡΙΚΗ ΤΗΣ ΥΓΕΙΑΣ» 


Α' Εξάμηνο 

Β' Εξάμηνο 

Μαθήματα βασικού κορμού 

ΕΟΤδ 

Μαθήματα κατεύθυνσης 

ΕΟΤδ 

Εισαγωγή στην Πληροφορική της Υγείας 

5 

Μεθοδολογίες Ανάπτυξης Πληροφοριακών 
Συστημάτων 

4 

Εισαγωγή στις Επιστήμες Υγείας 

4 

Βάσεις Δεδομένων 

4 

Διεθνή Συστήματα Υγείας 

4 

Δίκτυα Υπολογιστών 

4 

Πληροφοριακά Συστήματα Νοσοκομείων 

4 

Ηλεκτρονικός φάκελος Ασθενών 

4 

Αξιολόγηση και Διαχείριση 

Τεχνολογίας Υγείας 

4 

Ανάλυση Βιοϊατρικών Σημάτων και Εικόνων 

4 

Μεθοδολογία της Έρευνας 

4 

Τ ηλεϊατρική 

4 

Βιοστατιστική 

5 

Διαχείριση και εξόρυξη γνώσης 

6 

Σύνολο ΕΟΤδ 

30 

Σύνολο ΕΟΤδ 

30 

Γ' Εξάμηνο 

Δ' Εξάμηνο 

Μαθήματα κατεύθυνσης 

ΕΟΤδ 


ΕΟΤδ 

Αντικειμενοστρεφής προγραμματισμός ϋΑ\/Α 

6 

Διπλωματική Εργασία 

30 

Αρχές Βιοπληροφορικής 

4 



Πρακτική Ασκηση 

20 



Σύνολο ΕΟΤδ 

30 

Σύνολο ΕΟΤδ 

30 

Γενικό Σύνολο 


120 


ΚΑΤΕΥΘΥΝΣΗ 2π : «ΟΡΓΑΝΩΣΗ ΚΑΙ ΔΙΟΙΚΗΣΗ ΥΠΗΡΕΣΙΩΝ ΥΓΕΙΑΣ» 


Α' Εξάμηνο 

Β' Εξάμηνο 

Μαθήματα βασικού κορμού 

ΕΟΤδ 

Μαθήματα κατεύθυνσης 

ΕΟΤδ 

Εισαγωγή στην Πληροφορική της Υγείας 

5 

Πολιτική Υγείας και Στρατηγικός Σχεδιασμός 

4 

Εισαγωγή στις Επιστήμες Υγείας 

4 

Διοίκηση Υπηρεσιών Υγείας και Ηγεσία 

4 

Διεθνή Συστήματα Υγείας 

4 

Οικονομική του Τομέα Υγείας 

4 

Πληροφοριακά Συστήματα Νοσοκομείων 

4 

Επιχειρησιακή Έρευνα στις Υπηρεσίες Υγείας 

4 

Αξιολόγηση και Διαχείριση Τεχνολογίας 
Υγείας 

4 

Ποιότητα και Αξιολόγηση Υπηρεσιών Υγείας 

4 

Μεθοδολογία της Έρευνας 

4 

Βασικές αρχές Μάρκετινγκ και έρευνα αγοράς 

2 

Βιοστατιστική 

5 

Οικονομική και χρηματοοικονομική ανάλυση 
και διαχείριση 

4 



Επιδημιολογία και Δημόσια Υγεία 

4 

Σύνολο ΕΟΤδ 

30 

Σύνολο ΕΟΤδ 

30 

Γ' Εξάμηνο 

Δ' Εξάμηνο 

Μαθήματα κατεύθυνσης 

ΕΟΤδ 


ΕΟΤδ 

Διαχείριση Έργων 

4 

Διπλωματική Εργασία 

30 

Διαχείριση ανθρωπίνων πόρων 

4 



Κοινωνιολογία της Υγείας 

2 



Πρακτική Ασκηση μέσω εφαρμογών β-ΙβαΓπίπρ 

20 



Σύνολο ΕΟΤδ 

30 

Σύνολο ΕΟΤδ 

30 

Γ ενικό Σύνολο 

120 

Άρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται κατ’ 
ανώτατο όριο σε 40 (σαράντα) κατ’ έτος. 

Άρθρο 8 
Προσωπικό 

Για την υλοποίηση του Π.Μ.Σ. θα απασχοληθούν μέλη 
ΔΕΠ του Τμήματος Νοσηλευτικής, του Τμήματος Πλη¬ 
ροφορικής και Τηλεπικοινωνιών και του Τμήματος Οι¬ 
κονομικών Επιστημών του Εθνικού και Καποδιστριακού 
Πανεπιστημίου Αθηνών, του Τμήματος Πληροφορικής, 
του Τμήματος Ψηφιακών Συστημάτων και του Τμή¬ 
ματος Βιομηχανικής Διοίκησης και Τεχνολογίας του 
Πανεπιστημίου Πειραιώς. Επίσης στο Π.Μ.Σ. μπορούν 
να απασχοληθούν κατηγορίες διδασκόντων σύμφωνα 
με τις διατάξεις του άρθρου 5 του Ν. 3685/2008 (ΦΕΚ 
148 Α'). 

Αρθρο 9 

Υλικοτεχνική Υποδομή 

Οι ανάγκες υλικοτεχνικής υποδομής θα καλυφθούν 
από τους υπάρχοντες χώρους του Τμήματος Νοση¬ 
λευτικής του Εθνικού και Καποδιστριακού Πανεπι¬ 
στημίου Αθηνών και των συνεργαζόμενων Τμημάτων 
του Π.Μ.Σ. και θα χρησιμοποιηθεί επίσης ο υπάρχων 
εξοπλισμός. 

Αρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2021-2022 με την επιφύλαξη των διατάξεων της παρ. 
11 α του άρθρου 80 του Ν. 4009/2011 (ΦΕΚ 195 Α'), όπως 
τροποποιήθηκε και ισχύει. 

Αρθρο 11 

Κόστος Λειτουργίας 

Σύμφωνα με το άρθρο 8 του Ν. 3685/2008 (ΦΕΚ 148 Α') 
το 65% του ετήσιου κόστους λειτουργίας του Π.Μ.Σ. αφο¬ 


ρά στις λειτουργικές δαπάνες, ανέρχεται στο ποσό των 
52.000 € και αναλύεται σε κατηγορίες δαπανών ως εξής: 


Κατηγορία δαπάνης 

Κόστος 
σε € 

Αμοιβές-αποζημιώσεις του διδακτικού, τε¬ 
χνικού και διοικητικού προσωπικού 

33.000 

Υποτροφίες 

3.000 

Δαπάνες μετακινήσεων 

6.000 

Αναλώσιμα και άλλες προμήθευες 

2.000 

Προμήθεια και συντήρηση εξοπλισμού- 
λογισμικού 

6.000 

Αλλα έξοδα και Δαπάνες Δημοσιότητας 

2.000 

Σύνολο 

52.000 


Το κόστος λειτουργίας του Π.Μ.Σ. θα καλυφθεί από: 
α) δίδακτρα, β) χορηγίες, γ) δωρεές διαφόρων φορέων 
και δ) ερευνητικά προγράμματα. 


Αρθρο 12 

Μεταβατικές Διατάξεις 

Οι εισαχθέντες μεταπτυχιακοί φοιτητές μέχρι και το 
ακαδημαϊκό έτος 2013-2014 θα ολοκληρώσουν τις σπου¬ 
δές τους σύμφωνα με τις διατάξεις της προηγούμενης 

Υ.Α. 

Όσα θέματα δεν ρυθμίζονται στην παρούσα απόφαση, 
ρυθμίζονται από τον Κανονισμό Μεταπτυχιακών Σπου¬ 
δών καθώς και από τα αρμόδια όργανα, σύμφωνα με 
την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Δεκεμβρίου 2014 

Με εντολή Υπουργού 
Ο Γ ενικός Γ ραμματέας 
ΑΘΑΝΑΣΙΟΣ ΚΥΡΙΑΖΗΣ 












42228 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοίοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-ιτοΝ: ννβόπΐ33ίβι·.6ΐ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020367531 12140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































